钦定古今图书集成/历象汇编/岁功典/第066卷 > 惜秋华〈七夕〉 吴文英
## 钦定古今图书集成/历象汇编/岁功典/第066卷 > 惜秋华〈七夕〉 吴文英

露𦊰朱丝，小楼阴堕月，秋惊华鬓。宫漏未央，当时细
钗遗恨。人间梦隔西风，算天上、年华一瞬。相逢，纵相
疏、胜却巫阳无准。　何处动凉讯。听露井梧桐，楚骚
成韵。彩云断、翠羽散，此情难问。银河万古秋声，但望
中、婺星清润。轻俊，度金鍼、漫牵方寸。